cyanic-selkie/wikianc huggingface dataset:
प्रतिमा
आविर्भाव
इस परिभाषा से प्रतिमापूजा पर अनायास ध्यान जाता है। पहले लोग प्रकृतिपूजक थे१ उसमें वृक्षपूजा, पर्वतपूजा, नदीपूजा, आदि आती हैं। हमारे देश में पूजापरंपरा में दो महान प्रसार हुए : एक वैदिक दृष्टि तथा दूसरा पौराणिक पूर्त। इसी को इष्ट पूर्त कहते हैं जिसके द्वारा भारतीय जनता का योगक्षेम वहन होता आया है। प्राचीन वैदिक कर्मकांड : यज्ञवेदी, यजमान, पुरोहित, बलि, हव्य, हवन एवं देवता तथा त्याग आदि के बृहत् उपबृंहण के अनुरूप ही देवार्चा में अर्चा, अर्च्य एवं अर्चक के नाना संभार, प्रकार एवं कोटियाँ पल्लवित हुईं। अर्चा के सामान्य षोडशोपचार एवं विशिष्ट चतुष्षष्ठि उपचार, आर्च्य देवों के विभिन्न वर्ग-महादेव, विष्णु, देवी, सूर्य, नवग्रह आदि-तथा अर्चकों की विभिन्न श्रेणियाँ इन सभी की समीक्षा हमारे प्रतिमाविज्ञान की पूर्वपीठिका की दशाध्यायी में द्रष्टव्य है।
किसी भी वस्तु, व्यक्ति, पशु, या पक्षी की प्रतिमा प्रतिमा कही जा सकती है परंतु भारत में प्रतिमाविज्ञान एवं प्रतिमा कला या मूर्तिकला का जन्म तथा विकास एवं प्रोल्लास देवार्चा से पनपा। सभी ध्यानी, योगी, ज्ञानी नहीं हो सकते थे, अत: 'भावना' के लिये प्रतिमा की कल्पना हुई। कालांतर पाकर पौराणिक पूर्तधर्म (देवतायननिर्माण, देवप्रतिष्ठा एवं देवार्चन) ने प्रतिमानिर्माण की परंपरा में महान योगदान दिया। देवमंदिरों के निर्माण में न केवल गर्भगृह के प्रधान देवता के निर्माण की आवश्यकता हुई वरन् देवगृह के सभी अंगों, भित्तियों, शिखरों आदि पर भी प्रतिमाओं के चित्रणों का एक अनिवार्य अंग प्रस्फुटित हुआ। इस प्रकार प्रधान देवों के साथ साथ परिवार देवों तथा भित्तिदेवताओं की भी प्रतिमाएँ बनने लगीं। मंदिर की भित्तियाँ पौराणिक आख्यानों के चित्रणों से भी विभूषित होने लगीं। अत: हिंदू प्रासाद या विमान पुरुषाकार (विराट् पुरुष के उपलक्षण पर विनिर्मित या प्रतिपादित) हैं अत: नाना उपलक्षणों, प्रतीकों, की पूर्ति के लिये यक्ष, गंधर्व, किन्नर, कूष्मांड, ऋषिगण, वसुगण, शार्दूल, मिथुन, सुर, सुंदरी, वाहन, आयुध आदि भी चित्रित होने लगे जिनकी प्रतिमाएँ भारतीय मूर्तिकला के समुज्वल निदर्शन हैं।
उपासना परंपरा में नाना संप्रदायों, शैव, वैष्णव, शाक्त, गाणपत्य, सोर, बौद्ध, (विशेषकर वज्रयान) एवं जैन आदि धार्मिक संप्रदायों में अपनी अपनी धारणाओं के अनुसार प्रतिमा में देवों एवं देवियों के अगणित रूप परिकल्पित किए गए। पुराणों, आगमों, तंत्रों की आधारशिला पर यह वृंहण बहुत आगे बढ़ गया।
प्रतिमा वर्गीकरण
संप्रदायानुरूप ब्राह्मण, बौद्ध, जैन में प्रतिमा के महावर्ग हैं। केंद्रानुरूप गांधार, मथुरा, उड़ीसा, बंगाल, मध्य भारत, दक्षिण भारत आदि से हम परिचित हैं। पुन: भावानुरूप शांत, अशांत, सौम्य, एवं असौम्य भी परिगणनीय हैं। देवानुरूप तो अगणित प्रतिमाएँ परिकल्पित हुई। वैष्णव प्रतिमाओं में दशावतार, अंशावतार, आयुध पुरुष, असाधारण, जैसे शेषशायी, तथा वासुदेव, साधारण, चर्तुभुज, अष्टभुज आदि। इसी प्रकार, शैव प्रतिमावृंद भी विशाल हैं: गंगाधर, अर्धनारीश्वर, संहार, दक्षिण, नृत्य आदि। अन्य संप्रदायों जैसे, सौर, गाणपत्य (गणेश एवं कार्तिकेय), शाक्त (देवी, सरस्वती, श्री पार्वती, दुर्गा, चामुंडा, कात्यायनी आदि नाना देवियाँ), बौद्ध (विशेषकर वज्रयान देवबृंद तथा देवीवृंद उसमें भी नाना मिथुन) एवं जैन जैसे तीर्थकर तथा शासन देवियाँ और शासक देव, इन सब का पृथुल प्रोल्लास पनपा।
प्रतिमामान
भारतीय प्रतिमाविज्ञान की सबसे बड़ी कसौटी मानयोजना है : 'प्रमाणे स्थापिता: देवा: पूजादृष्टि भवन्ति ते' : मान ही प्रतिमा सौंदर्य का मूलाधार है। अत: प्रतिमाविधान बिना प्रतिमा मान के पंगु है। संयम, नियम, जप, होम आदि की निष्ठा से ही प्रतिमाविधान प्रारंभ होता है। मान के नाना वर्ग हैं। प्रथम पुरुषप्रतिमा के मानाधार पंच पुरुष: हंस, शश, खेचर, भद्र तथा मालव्य माने गए हैं जिनके मान, आयाम तथा परिमाण के अनुसार क्रमश: ९६,९९,१०२,१०५ तथा १०८ अंगुल का मान माना गया है। इसी तरह प्रतिमा के भी बलाका, पौरुषी, पौ आदि पाँच मान हैं।
प्रतिमाविधान में आवश्यक मानप्रक्रिया के नाना मान हैं जैसे मान, प्रमाण, उपमान, उन्मान, लंबमान आदि षड्वर्ग, परंतु यहाँ पर दो विशेष उल्लेख्य हैं अंगुलमान तथा तालमान। अंगुलमान की उत्पत्ति परमाणु, रज, रोम, लिक्षा, यूका तथा यव के मान पर निष्पन्न होती है। अंगुल के अतिरिक्त दंडादि भी मानाधार हैं, तालमान का आधार सशीर्ष मुखमान है। एक तालादि दशशालांत तालमान परिगणित हैं। इनमें दश तथा नव के उत्तम मध्यम, अधम प्रभेद भी हैं। पुन: किस तालमान से किस देव या देवी की प्रतिमा निर्मित करनी चाहिए यह भी पूर्ण रूप से शास्त्र में प्रतिपादित किया गया है। विष्णु, ब्रह्मा महादेव की मूर्तियाँ उत्तमदशताल में इसी प्रकार, उमा, सरस्वती, दुर्गा, आदि देवियाँ अधम दशताल में; इसी तरह इंद्रादि लोकपाल, चंद्र, सूर्य, द्वादशादित्य, एकादश रुद्र मध्यम दशताल में निर्मेय हैं। अन्य देवों एवं देवियों के प्रतिमाविधान में भी तालमान पृथक् पृथक् संख्या में निर्धारित हैं।
रूपसंयोग से तात्पर्य प्रतिमा के आसन, वाहन, आयुध, आभूषण, वस्त्र आदि से है। आसन में पद्मासन, कूर्मासन आदि आसन सामान्य हैं। वाहन में हंस, (हंसवाहन ब्रह्मा) वृषभ आदि से हम परिचित हैं। इसी प्रकार गजवाहन रुद्र, मयूरासन कार्तिकेय, को भी लोग जानते हैं।
आयुधों में चक्र, गदा, त्रिशुल आदि नाना आयुध तो सभी ग्रंथों में वर्णित हैं परंतु 'अपराजितपृच्छा' में त्रिंशदायुध लक्षण एतद्विषय की विशेष सामग्री है। आभूषणों में हार, केयूर, मुकुठ, कौस्तुभ, वनमाला, कुंडल, किरीट, आदि विशेष प्रसिद्ध हैं। आयुधों एवं आभूषणों के साथ वाद्ययंत्र जैसे वीणा, डमरू, मृदंग, पानपात्र जैसे कपाल आदि भी विशेष परिगणनीय है। पहल के विद्वान् बौद्ध प्रतिमाओं को ही मुद्राओं के निदर्शन मानते थे।
प्रतिमामुद्रा
हस्तमुद्रा, पादमुद्रा तथा शरीरमुद्रा के ये तीन प्रमुख विभाजन हैं। पताकादि ६४ मुद्राएँ, जो भरत के नाट्य शास्त्र में प्रतिपादित हैं, नटराज की प्रतिमाओं में विभाज्य हैं। वैष्णवादि छह पादमुद्राएँ वैष्णव प्रतिमाओं की विशेषता हैं। ऋत्ज्वागतादि नौ शरीरमुद्राएँ सामान्य हैं जो विशेषकर (चित्रजा प्रतिमाओं में हैं)। इसी प्रकार समभंग, आदि शरीरमुद्राएँ भी बड़ी दुष्कर हैं।
भारतीय प्रतिमाकला, काव्य, संगीत एवं नाट्य तथा नृत्य के समान मनोरम कला है अत: रसाभिव्यक्ति अनिवार्य है। अत: समरांगण सूत्रधार तथा विष्णुधर्मोतर इन दो अधिकृत ग्रंथों में रसाभिनिवेश पर भी प्रतिपादन है। जिस प्रकार से मुद्राओं के द्वारा प्रतिमाविशेष में नाना भावों की अभिव्यक्ति तो हो ही जाती है, रसाभिनिवेश से वह क्रीडा करने लगती है, सजीव हो उठती है। पत्थर में भी जान आ जाती है। चित्र में भी दृश्यभाव का आभास आने लगता है।
अलाहादादपुर
अलाहादादपुर एटा जिले के पटियाली प्रखण्ड का एक गाँव है।
खजरी, सांरगढ मण्डल
खजरी, सांरगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
खितौली, बेरीनाग तहसील
खितौली, बेरीनाग तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
आलमपुर गाँव, एटा
आलमपुर एटा जिले के पटियाली प्रखण्ड का एक गाँव है।
अंतर्राष्ट्रीय मोबाइल उपकरण पहचान
अंतर्राष्ट्रीय मोबाइल उपकरण पहचान संख्या (अंग्रेज़ी:इंटरनेशनल मोबाइल इक्वेपमेंट आईडेंटिटी, लघुरूप: आई। एम.ई.आई) मोबाइल फोन उपकरण में पहचान हेतु एक उपकरण पहचान संख्या होती है। प्रत्येक मोबाइल उपकरण में एक आई। एम.ई.आई नंबर होता है, जो अन्य किसी भी उपकरण से भिन्न होता है। जीएसएम, सीडीएमए और आईडीईएन तथा कुछ सेटेलाइट फोन में भी ये संख्या मिलती हैं। यह संख्या १५ अंकों की होती है, जिसमें मोबाइल फोन उपकरण के मॉडल, मूल और युक्ति (डिवाइस) के सीरियल नंबर के बारे में लिखा होता है। आरंभिक ८ अंकों में ओरिजन और मॉडल के बारे में सूचना होती है। ये संख्या मोबाइल फोन की कंप्लायंस प्लेट में अंकित होती है और इसे देखने के लिए चालू मोबाइल उपकरण में *#06# डायल करना होता है। बंद मोबाइल उपकरण में बैटरी निकालने पर अंदर स्टीकर पर अंकित होता है।
जी.एस.एम
जीएसएम नेटवर्क आईएमईआई संख्या के प्रयोग द्वारा चुराए गए फोन उपकरण के बारे में पता कर सकते हैं। इसके द्वारा निर्माता, मॉडल, निर्माण तिथि आदि का भी पता लगा सकते हैं। किसी व्यक्ति का मोबाइल उपकरण चोरी या गुम हो जाने की स्थिति में सेवा प्रदाता कंपनी को फोन कर सूचना देनी होती है और चोरी गए मोबाइल उपकरण का प्रयोग बंद यानि ब्लॉक भी कराया जा सकता है। जब भी चोरी हुआ उपकरण चालू होगा व नेटवर्क पर जुड़ेगा, तभी उपकरण पहचान पंजिका (इक्विपमेंट आइडेंटिटी रजिस्टर या ईआईआर) के डाटाबेस के द्वारा उसकी सूचना व स्थिति कंपनी को ज्ञात हो जाती है व उसे पकड़ा या ढूंढा भी जा सकता है।
सी.डी.एम.ए
सीडीएमए के इलेक्ट्रॉनिक क्रम संख्या इलेक्ट्रॉनिक सीरियल नंबर एमईआईडी की तरह ही आईएमईआई का प्रयोग चोरी या गुम हो चुके मोबाइल को पता करने के लिये होता है। विभिन्न देशों में आईएमईआई को लेकर अलग-अलग कानून बने हैं। ब्रिटेन में किसी मोबाइल फोन का आईएमईआई नंबर बदलना बड़ा अपराध माना जाता है। आंकड़ों के अनुसार भारत में लगभग २ करोड़ ५० लाख लोग बिना आईएमईआई नंबर का मोबाइल फोन प्रयोग करते आ रहे थे। ३० नवंबर २००९ की रात से बिना या फर्जी आईएमईआई वाले मोबाइल फोन नंबर बंद कर दिये गए हैं।
संख्या ढांचा
आई। एम.ई.आई संख्या (१४ दशमलव अंक + १ चेक संख्या) या आई। एम.ई.आई। एस.वी (१६ अंक) में मोबाइल उपकरण के मूल, प्रतिरूप तथा क्रम संख्या सुरक्षित रहती है। आई। एम.ई.आई। एस.वी के संख्या स्ट्रक्चर को 3GPP TS 23.003 यहां देखा जा सकता है। संख्या में प्रतिरूप या मॉडल तथा मूल के आरंभिक ८-अंक होते हैं, जिसे टाइप एलोकेशन कोड (टीएसी) कहा जाता है। शेष संख्या में निर्माता के अनुसार क्रम संख्या होती है, जिसके अंत में एक चेक संख्या होती है। निर्मातागण क्रम संक्याओं को लुह्न चेक अंक के अनुसार बनाते हैं।
आईएमईआई संख्य का स्वरूप AA-BBBBBB-CCCCCC-D रूप में होता है, हालांकि कुछ मामलों में ये ऐसी नहीम भी हो सकती है। आई। एम.ई.आई। एस.वी में अंतिम चेक अंक के स्थान पर एक और अंक जोड़कर सॉफ्टवेयर संस्करण संख्या (SVN) के दो अंक होते हैं, जिससे इसका स्वरूप AA-BBBBBB-CCCCCC-EE जैसा हो जाता है।
उदाहरण के लिए, किसी मोबाइल उपकरण का आई। एम.ई.आई कूट 35-209900-176148-1 IMEISV कूट 35-209900-176148-23 हो, तब उसमें संचित सूचना इस प्रकार से होगी: TAC: 352099 यानि उपकरण को बी.ए.बी.टी (ब्रिटिश दूरसंचार अनुमोदन बोर्ड) ने जारी किया और जारी संख्या 2099 है
FAC: 00 यानि इसे पुराने से नये फ‘ओर्मैट के अंतरण के समय जारी किया गया था।
SNR: 176148 – इस प्रतिरूप की एक इकाई का अभिन्न पहचान
CD: 1 यानि यह एक जीएसएम चरण २ या उच्च चरण का उपकरण है
SVN: 23 – इसका सॉफ्टवेयर संस्करण संख्या " जिसके द्वारा इसमें स्थापित सॉफ्टवेयर के संस्करण का ज्ञान हो सकता है। यहां 99 आरक्षित है
चेक अंक
चेक अंक नेटवर्क को भेजते हुए सदा ही शून्य रहता है, यानि "0"।
चेक अंक सत्यापन तीन चरणों में होता है: दूसरी प्रकार, आईएमईआई ऐसा छांटें कि उसका चेक अंक १० से विभाज्य हो। उदाहरण के लिए IMEI 49015420323751?,
योग को १० से विभाज्य बनाने हेतु,? = ८ रखें, तब IMEI होगा 490154203237518।
भखरी
भखरी एटा जिले के पटियाली प्रखण्ड का एक गाँव है।
कालीया
कालीया एक कश्मीरी व्यंजन है।
२०१६ ग्रीष्मकालीन ओलम्पिक में भारत
2016 ओलम्पिक में भारत ने अब तक का सबसे बड़ा दल भेजा। भारतीय दल की विशेषतायें संक्षेप में इस प्रकार हैं :
भारत को इन खेलों में कुल दो पदक मिले। साक्षी मलिक ने महिलाओं की 58 किलोग्राम फ्रीस्टाईल कुश्ती में कांस्य पदक जीता और पी॰वी॰ सिंधु ने बैडमिंटन की महिला एकल स्पर्धा में रजत पदक हासिल किया।
उद्घाटन
ओलंपिक में स्वर्ण जीत चुके अभिनव बिंद्रा भारतीय दल के ध्वजवाहक बने।
फेसियल
फेसियल (facial) त्वचा का सौन्दर्य बढाने की एक प्रक्रिया है जिसमें कई उपचार सम्मिलित हैं, जिनमें प्रमुख हैं- वाष्प देना, चेहरे की मास्क, लोशन, क्रीमें, पील, मालिस आदि।
फेस पैक
फेशियल करने के बाद चेहरे पर फेस पैक लगाया जाता है। ऐसा करने से चेहरे की त्वचा में निखार आता है। फेस पैक मुंह और आंखों को छोड़कर बाकी पूरे चेहरे पर लगाया जाता है। चेहरे पर चमक लाने के लिए घर का ही सामान लेकर फेस पैक बनाया जाता है।
1. ठण्डे पानी या गुलाबजल में रूई के 2 टुकड़े लेकर आंखों पर रख लें। ऐसा करने से आंखों को आराम मिलता है।
2. फेस पैक को पूरे चेहरे पर 10 मिनट के लिए लगाकर रख लें। फिर इसके सूखने पर गीली रूईया स्पंज से चेहरे को साफ कर लें।
3. 1 चम्मच मुलतानी मिट्टी, आधा चम्मच शहद और आधा चम्मच नींबू के रस को गुलाबजल में मिलाकर चेहरे पर लगा लें। इसको आधे घंटे सूखने के बाद गुनगुने पानी से धो लें।
4. सुबह 1 गिलास गुनगुने पानी में नींबू का रस निचोड़कर पीने से शरीर के सारे जहरीले पदार्थ बाहर निकल जाते हैं।
5. भोजन में तैलीय पदार्थो का सेवन कम करना चाहिए और सलाद और फलों के रस को लेना चाहिए।
रोज नींद अच्छी ले
पूरा दिन काम करना और रात को देर तक जागना और 8 घंटे की नींद पूरी न होना आपकी स्किन के लिए अच्छी बात नहीं है । यह आपके शारीरिक और मानसिक स्वास्थ्य पर असर पड़ सकता है ।
पूरी नींद न होने के वजह से आपकी आंखें सूजी हुई सी रहेगी । और यह काम काफी दिनों तक चलता रहा तो वह दिन दूर नही जब आपकी आंखों के नीचे डार्क सर्कल आ जायेंगे ।
पानी ज्यादा पिए
भरपूर पानी हमारी स्किन को चमकाने में मदद करता है हमारे शरीर के अंदर की गंदगी को बाहर निकालता है और नए बॉडी सेल्स बनाता है ।और अगर आप चाहे तो पानी में हेल्थी चीजे मिलाकर भी पी सकते हैं इस तरीके से आपके अंदर पानी के फायदे भी बढ़ जायेंगे
व्यायाम करें
Exercise करने का मतलब सिर्फ आपका वजन करना ही नहीं बल्कि बॉडी को शेप में लाना भी होता है और चेहरे पर चमक लाना भी होता है exercise करने से चेहरे पर चमक बढ़ती है और आपका मन भी खुश रहता है । मेहनत करने से पसीना निकलता है जिससे आपकी शरीर की सारी गंदगी बाहर निकल आती है और आपका मूड भी अच्छा होता है । Read more
नवी मांदरडी
नवी मांदरडी (Navi Mandaradi) भारत के गुजरात राज्य के अमरेली ज़िले की राजुला तालुका में स्थित एक गाँव है।
मनिबॉल
मनिबॉल (Moneyball २०११ में बनी खेल जीवनी पर आधारित ड्रामा फ़िल्म है जिसका निर्देशन बेनेट मिलर ने किया है व कोलंबिया पिक्चर्स ने इसे वितरित किया है। फ़िल्म माइकल लेविस की २००३ में प्रकाशित इसी नाम की पुस्तक पर आधारित है। फ़िल्म में ब्रैड पिट मुख्य भूमिका में है।
फ़िल्म को छः अकादमी पुरस्कार नामांकन प्राप्त हुए है।
खेड़ा जवाहर गाँव, फ़तेहाबाद (आगरा)
खेड़ा जवाहर उत्तर प्रदेश के आगरा जिले के फ़तेहाबाद प्रखंड में स्थित एक गाँव है।
परिशुद्ध दिष्टकारी
परिशुद्ध दिष्टकारी (Precision rectifier) वह दिष्टकारी है जो छोटे-से-छोटे संकेतों का भी शुद्धता के साथ दिष्टीकरण (रेक्टिफिकेशन) करने में सक्षम होता है। अर्थात यह एक 'आदर्श दिष्टकारी' की तरह काम करता है। इसका निर्माण करने के लिए ऑपरेशनल ऐम्प्लिफायर का उपयोग करना पड़ता है।
कबर्गा
कबर्गा एक कश्मीरी व्यंजन है।
अंतर्राष्ट्रीय भारतीय फ़िल्म अकादमी
अंतर्राष्ट्रीय भारतीय फ़िल्म अकादमी एक संस्था है जो सब जगह हिन्दी फ़िल्म के विकास और प्रोत्साहन के लिये काम करती है।
पूतिरोधी
चिकित्सा में प्रतिरोधि (Antiseptics) ऐसे द्रव्य हैं जो सूक्ष्म जीवों की वृद्धि को रोकते, या उनका विनाश करते हैं (पूति = संतान)। यहाँ पर इनका विचार विशेष रूप से शरीर के संपर्क में आने वाले सूक्ष्म जीवों के विनाश की दृष्टि से किया गया है। प्रतिरोधी शब्द की परिभाषा कुछ अस्पष्ट ही है, क्योंकि अनेक ऐसे द्रव्य हैं जो जीवाणुनाशक होने के कारण रोगाणुनाशी (disinfectant) श्रेणी में आते हैं, पर जिन्हें प्ररितरोधी द्रव्यों के अंतर्गत भी परिगणित किया जाता है। वास्तव में ये दोनों शब्द सापेक्ष हैं। रोगाणुनाशी द्रव्य प्रतिरोधी द्रव्यों से अधिक तीव्र होते हैं और जल में तनुकृत करने पर ऐसे अधिकांश द्रव्य प्रतिरोधी जैसा कार्य करते हैं। प्रतिरोधी क्रिया मंदप्रभावी होते हुए भी अधिक देर तक बनी रहती है।
पांडुरंग वामन काणे
पांडुरंग वामन काणे (७ मई १८८०, दापोली, रत्नागिरि - १८, अप्रैल १९७२) संस्कृत के एक विद्वान्‌ एवं प्राच्यविद्याविशारद थे। उन्हें १९६३ में भारत रत्न से सम्मानित किया गया।
पूतिरोधी
आदर्श जीवाणुनाशक द्रव्य ऐसा होना चाहिए जो शारीरिक कोशिकाओं को बिना किसी प्रकार नुकसान पहुँचाए, जीवाणुओं का विनाश या प्रतिरोध कर सके। यद्यपि ऐसा आदर्श द्रव्य अभी तक नहीं प्राप्त हो सका है तथापि चिकित्सा क्षेत्र में ऐसे द्रव्यों का प्रयोग किया जाता है जो कम से कम हानि पहुँचाएँ। इन द्रव्यों का परस्पर मूल्याकंन करना कठिन है, क्योंकि इनके बहुत अधिक प्रकार हो गए हैं तथा इनको विभिन्न परिस्थितियों में कार्य करना पड़ता है। रोगाणुनाशक क्रिया निम्नालिखित बातों पर निर्भर करती है :
१. ताप, २. द्रव्य के साथ संपर्क की अवधि, ३. जीवाणु प्रकार,
पांडुरंग वामन काणे
काणे ने अपने विद्यार्थी जीवन के दौरान संस्कृत में नैपुण्य एवं विशेषता के लिए सात स्वर्णपदक प्राप्त किए और संस्कृत में एम.एस. की परीक्षा उत्तीर्ण की। पश्चात्‌ बंबई विश्वविद्यालय से एल.एल.एम. की उपाधि प्राप्त की। इसी विश्वविद्यालय ने आगे चलकर आपको साहित्य में सम्मानित डाक्टर (डी. लिट्.) की उपाधि दी। भारत सरकार की ओर से आपको 'महामहोपाध्याय' की उपाधि से विभूषित किया गया। उत्तररामचरित (1913 ई.), कादम्बरी (2 भाग, 1911 तथा 1918), हर्षचरित (2 भाग, 1918 तथा 1921), हिंदुओं के रीतिरिवाज तथा आधुनिक विधि (3 भाग, 1944), संस्कृत काव्यशास्त्र का इतिहास (1951) तथा धर्मशास्त्र का इतिहास (4 भाग, 1930-1953 ई.) इत्यादि आपकी अंग्रेजी में लिखित कृतियाँ हैं।
पूतिरोधी
४. जीवणुसंख्या, ५. संवर्धन पोष पदार्थ का स्वरूप एवं ६. अन्य कार्बनिक द्रव्यों की उपस्थिति।
इनका शक्तिप्रमापन (standardisation) रीडिल-वाकर (Rideal-Walkder) पद्धति से किया जाता है। इसमें पहले यह देखते हैं कि किसी निर्धारित समय के अंदर कम से कम कितनी फिनोल (Phenol) की मात्रा से बैसिलस टाइफोसस का २४ घंटे वाला संवर्धन नष्ट हो जाता है, फिर उस परीक्ष्य द्रव्य की कितनी मात्रा उन्हीं परिस्थितियों में वैसा ही प्रभाव दिखलाती है। इन दोनों का अनुपात फिनोल गुणांक (Phenol Coefficient) या रीडिल-वाकर गुणांक कहलाता है। इस कसौटी से प्रतिरोधी द्रव्य की उपयोगिता का ज्ञान केवल कुछ सीमा तक ही होता हे, क्योंकि शरीर के साथ संपर्क में आने पर इन द्रव्यों के प्रभाव में कुछ न कुछ परिवर्तन होता है।
पांडुरंग वामन काणे
डॉ॰ काणे अपने लंबे जीवनकाल में समय-समय पर उच्च न्यायालय, बंबई में अभिवक्ता, सर्वोच्च न्यायालय, दिल्ली में वरिष्ठ अधिवक्ता, एलफ़िंस्टन कालेज, बंबई में संस्कृत विभाग के प्राचार्य, बंबई विश्वविद्यालय के उपकुलपति, रायल एशियाटिक सोसाइटी (बंबई शाखा) के फ़ेलो तथा उपाध्यक्ष, लंदन स्कूल ऑव ओरयिंटल ऐंड अफ्ऱीकन स्टडीज़ के फ़ेलो, रार्ष्टीय शोध प्राध्यापक तथा सन्‌ 1953 से 1959 तक राज्यसभा के मनोनीत सदस्य रहे। पेरिस, इस्तंबूल तथा कैंब्रिज में आयोजित प्राच्यविज्ञ सम्मेलनों में आपने भारत का प्रतिनिधित्व किया। भंडारकर ओरयंटल रिसर्च इंस्टीट्यूट, पूना से भी आप काफी समय तक संबद्ध रहे।
पूतिरोधी
क्रियाविधि (Mechanism of action)
इनमें से बहुत से द्रव्य जीवद्रव्य (protoplasm) पर विषैला प्रभाव डालते है। ये समान रूप से शारीरिक एवं जीवाणु कोशिकाओं को प्रभावित करते हैं सामान्य स्वरूप की रासायनिक क्रिया ही संभवत: अनेक प्रतिरोधियों में महत्व का कार्य करती है, यथा जीवाणुगत असंयोजित अम्लवर्गीय (free acidic), या क्षारक वर्गीय (basic), प्रोटीन का उदासीनीकरण (neutralization)। ऐसे महत्वपूण्र क्रियाशील वर्गों का उदासीनकरण संभवत: जीवाणु में उपापचयज (metabolic) परिवर्तन लाकर अंतत: उनका विनाश करता है। चिकित्सा में कभी कभी सूत्र को क्षारीय होने पर अम्लीय बनाकर, या अम्लीय होने पर क्षारीय बनाकर, शोधन करते हैं। इसका आधार संभवत: उपर्युक्त सिद्धांत ही है।
महाराष्ट्र क्रिकेट एसोसिएशन स्टेडियम
महाराष्ट्र क्रिकेट एसोसिएशन स्टेडियम पुणे ,महाराष्ट्र में स्थित एक क्रिकेट स्टेडियम है पहले इस स्टेडियम का नाम सुब्रत रॉय सहारा स्टेडियम था।
पांडुरंग वामन काणे
साहित्य अकादमी ने सन्‌ १९५६ ई. में धर्मशास्त्र का इतिहास पर पाँच हजार रुपए का साहित्य अकादमी पुरस्कार (संस्कृत) प्रदान कर आपके सम्मानित किया और 1963 ई. में भारत सरकार ने आपको 'भारतरत्न' उपाधि से अलंकृत किया। 18 अप्रैल 1972 को 92 वर्ष की आयु में डॉ॰ काणे का देहांत हो गया।
अलीपुर दादर
अलीपुर दादर एटा जिले के पटियाली प्रखण्ड का एक गाँव है।
पूतिरोधी
क्रियाविधि (Mechanism of action)
धनायनिक प्रतिरोधी - ये उच्च अणुभार वाले क्षारकों के उदासीन या रंजित द्रव्य का वर्ग, जिन्हें अम्लरंजक कहा जाता है। क्षारक वर्ग के जीवाणु एवं इनके अम्लीय अयनों की अन्योन्य क्रिया द्वारा क्षीण अयनीकृत योग बनकर यह कार्य करते हैं।
धनायनिक प्रतिरोधी - ये उच्च अणुभार वाले क्षारकों के उदासीन लवण हैं, जिन्हें क्षारकीय रंजक कहा जाता है, जैसे ब्रिलियैंट ग्रीन, क्रिस्टल वायोलेट, जेंशियन वायोलेट, एक्रिडीन रंजक आदि, एवं कुछ उच्च ऐलिफैटिक ऐमाइन सेट्रिमाइड तथा पारद के कुछ ऐलिफैटिक ऐमाइन सेट्रिमाइड तथा पारद के कुछ कार्बनिक योग (फैनिल मरक्यूरिक नाइट्रेट भी इसी वर्ग का है)। अम्लवर्गीय जीवाणुओं के साथ क्षारकीय अयन अन्योन्य क्रिया द्वारा यह कार्यं करते हैं, ऐसा माना जाता है।
कुछ द्रव्य जीवाणुकोशिकाओं में प्रवेश कर कोशिकीय एंजाइमो के कार्य में बाधा डालते हैं। जीवाणुवृद्धि के लिये आवश्यक सल्फहाईड्रिल (sulfhydril) वर्ग के द्रव्यों के साथ संयोग करके पारद के योग कार्य करते हैं। इसी प्रकार सल्फा औषधियाँ भी पैराऐमिनो बेंज़ाईक अम्ल के साथ मिलकर उनको उपयोग में लाने से जीवाणुओं को वंचित करती हैं। कुछ द्रव्य जीवाणुओं के ऊपरी स्तर पर अधिशोषित (adsorbed) होकर कार्य करते हैं। प्रोटीन के असंयुक्त ऐमिनो वर्ग के साथ विशेष जटिल योग (complexes) बनाकर, फारमैल्डिहाइड का कार्य करता है।
कुछ स्पष्ट रूप से आक्सीकारक (oxidising) होते हैं, जैसे ओजोन, हाइड्रोजन परॉक्साइड एवं पोटैशियम्‌ परमैंगेनेट। इसके
अतिरिक्त कुछ शुष्कण (desication) के द्वारा कार्य करते हैं, जैसे ग्लिसरीन।
प्रतिरोधी एवं जीवाणुनाशक द्रव्यों का वर्गीकरण
यह इस प्रकार है :
स्थानिक पूतिरोधी (Topical antiseptics)
आक्सीकारक द्रव्य : हाइड्रोजन परॉक्साइड, क्लोरैमाइन, आयोडीन, आयडोफॉर्म।
अम्ल या क्षार : अकार्बनिक अम्ल तथा बेंजोइक, बोरिक, सैलिसिलिक, मैंडिलिक और क्रोमिक अम्ल।
ऐलकोहल तथा ऐल्डिहाइड : फॉरमैल्डिहाइड।
धात्वीय लवण - रजत, पारद तथा ताम्र लवण।
रंजक (Dyes) - स्कार्लेट रेड, एैक्रिफ्लेबीन, प्रोक्लेविन, जन्शियन वायोलेट, ब्रिलियंट ग्रीन, मेथिलिन ब्लू।
कोलतार जीवाणुनाशी - फीनोल, क्रीसोल, टेट्टॉल हैक्साक्लोरोफेन, क्रियोज़ोट, गायोकोल, रिसीर्सिनोल, थाइमो, पाइरोगैलोल,
प्रक्षालक (Detergents) - साबुन, सेट्रिमाइड, जेफिरान, ट्राइलिन इत्यादि।
अन्य - ट्राइलिन इत्यादि।
अन्य - ऐलकैलॉयड, जैसे क्विनीन, नाइट्रोफ्युराज़ाइन, वाष्पशील तेल।
कच्छुनाशी (Scabicides)
गंधक, बेंजिल बेंजोंएट, रोटिनौन, टेट्रा-एथिल थिउरम्‌-मॉनो-सल्फाइड, डाइकोफेन, बोनेंट।
फफूंदनाशी (Fungicides)
कैप्रिलिक अम्ल एवं अंडेसीलेनिक अम्ल व्युत्पन्न (derivative) द्रव्य, सैलिसिलिक तथा
बेंज़ोइक अम्ल, क्राइसेरोबिन ऐंथ्रोनोल, सोडियम थायोसल्फेट, आयोडीन, प्रतिजीवी।
कीटनाशी (Insecticides)
सिंट्रोनेला तेल, नैफ्थेलीन, डामेथिलथैलेट, डी. डी. टी. गैमैक्सीन, पाईथ्रोम।
भौतिक साधन (Physical agents)
आर्द्र ताप, जैसे अतितप्त भाप, शुष्कताप, सूर्यप्रकाश, पराबैंगनी किरणें, (ultra-violet rays) नमक तथा शर्करा का सांद्र विलयन।
जनसंख्या अनुसार गुजरात के शहरों की सूची
2011 की जनगणना के अनुसार भारत के गुजरात राज्य में सबसे अधिक आबादी वाले शहरों की सूची निम्नलिखित है। गुजरात में 28 शहर हैं जिनकी जनसंख्या 100,000 से अधिक है।
वर्ष 2011 में 200,000 से अधिक आबादी वाले शहरों की सूची
गुजरात, भारत में शहरों और कस्बों की एक सूची है।
हरियाणा
यह राज्य वैदिक सभ्यता और सिंधु घाटी सभ्यता का मुख्य निवास स्थान है। इस क्षेत्र में विभिन्न निर्णायक लड़ाइयाँ भी हुई हैं जिसमें भारत का अधिकतर इतिहास समाहित है। इसमें महाभारत का महाकाव्य युद्ध भी शामिल है। हिन्दू मतों के अनुसार महाभारत का युद्ध कुरुक्षेत्र में हुआ (इसमें भगवान कृष्ण ने भागवत गीता का वादन किया)। इसके अलावा यहाँ तीन पानीपत की लड़ाइयाँ हुई। ब्रितानी भारत में हरियाणा पंजाब राज्य का अंग था जिसे 1966 में भारत के 17वें राज्य के रूप में पहचान मिली। वर्तमान में खाद्यान और दुग्ध उत्पादन में हरियाणा देश में प्रमुख राज्य है। इस राज्य के निवासियों का प्रमुख व्यवसाय कृषि है। समतल कृषि भूमि निमज्जक कुओं (समर्सिबल पंप) और नहर से सिंचित की जाती है। 1960 के दशक की हरित क्रान्ति में हरियाणा का भारी योगदान रहा जिससे देश खाद्यान सम्पन्न हुआ।
हरियाणा, भारत के अमीर राज्यों में से एक है और प्रति व्यक्ति आय के आधार पर यह देश का दूसरा सबसे धनी राज्य है। वर्ष २०१२-१३ में देश में इसकी प्रति-व्यक्ति ₹ १,१९,१५८ (अर्थव्यवस्था के आकार के आधार पर भारत के राज्य देखें) और वर्ष २०१३-१४ में ₹ १,३२,०८९ रही। इसके अतिरिक्त भारत में सबसे अधिक ग्रामीण करोड़पति भी इसी राज्य में हैं। हरियाणा आर्थिक रूप से दक्षिण एशिया का सबसे विकसित क्षेत्र है और यहाँ कृषि एवं विनिर्माण उद्योग ने १९७० के दशक से निरंतर वृद्धि प्राप्त की है। भारत में हरियाणा यात्रि कारों, द्विचक्र वाहनों और ट्रैक्टरों के निर्माण में सर्वोपरी राज्य है। भारत में प्रति व्यक्ति निवेश के आधार पर वर्ष २००० से राज्य सर्वोपरी स्थान पर रहा है।
भूगोल
हरियाणा उत्तर भारत में स्थित एक स्थलरुद्ध राज्य है। इसका विस्तार २७°३९' उत्तर से ३०°५५' उत्तर तक के अक्षांशों तक, और ७४°२८' पूर्व से ७७°३६' पूर्व तक के देशान्तरों तक है। राज्य की सीमायें उत्तर में पंजाब और हिमाचल प्रदेश, तथा दक्षिण एवं पश्चिम में राजस्थान से जुड़ी हुई हैं। उत्तर प्रदेश राज्य के साथ इसकी पूर्वी सीमा को यमुना नदी परिभाषित करती है। हरियाणा राष्ट्रीय राजधानी क्षेत्र दिल्ली को भी तीन ओर से घेरता है। राज्य का क्षेत्रफल ४४,२१२ वर्ग किलोमीटर है, जो देश के कुल भौगोलिक क्षेत्रफल का १.४ प्रतिशत है, और इस प्रकार क्षेत्रफल के आधार पर यह भारत का बीस वाँ सबसे बड़ा राज्य है। समुद्र तल से हरियाणा की ऊँचाई ७०० से ३६०० फीट (२०० मीटर से १२०० मीटर) तक है।
भूतत्व
हरियाणा की प्रमुख झीलों में गुरुग्राम का बसई वेटलैंड और सुल्तानपुर झील, फरीदाबाद की बड़खल झील और प्राचीन सूरजकुण्ड, कुरुक्षेत्र के सन्निहित और ब्रह्म सरोवर, हिसार की ब्लू बर्ड झील, सोहना की दमदामा झील, यमुनानगर जिले का हथनी कुंड, करनाल की कर्ण झील, और रोहतक की तिल्यार झील, झज्जर जिले का भिंडावास वेटलैंड, इत्यादि प्रमुख हैं। सिंचाई के लिए जल की व्यवस्था हेतु राज्य भर में नहरों का जाल बिछा है, जिनमें पश्चिमी यमुना नहर, इंदिरा गांधी नहर और प्रस्तावित सतलज यमुना लिंक नहर मुख्य हैं। राष्ट्रीय राजधानी क्षेत्र में आने वाले लगभग १४,००० जोहड़ों और ६० झीलों का प्रबंधन हरियाणा राज्य वाटरबॉडी प्रबंधन बोर्ड हरियाणा के जिम्मे है। राज्य का एकमात्र गरम चश्मा सोहना में स्थित है।
वन्य जीवन
राज्य में वन कवर ३.५९% (१,५८६ वर्ग किमी) था, और राज्य में वृक्षारोपण २.९०% (१,२८२ वर्ग किमी) था, जिसमें कुल वन और वृक्ष ६.४९% का कवर था। २०१६-१७ में, १४.१ मिलियन पौधे लगाकर १८,४१२ हेक्टेयर क्षेत्र को वन क्षेत्र के अंतर्गत लाया गया था। पूरे राज्य में कांटेदार, शुष्क, पर्णपाती वन और कांटेदार झाड़ियों को पाया जा सकता है। मानसून के दौरान, घास का एक कालीन पहाड़ियों को ढक लेता है। शहतूत, नीलगिरी, पाइन, किकर, शिशम और बबूल यहां पाए जाने वाले कुछ पेड़ हैं। हरियाणा राज्य में पाए जाने वाले जीवों की प्रजातियों में काला हिरण, नीलगाय, पैंथर, लोमड़ी, नेवला, सियार और जंगली कुत्ता शामिल हैं। यहां पक्षियों की ४५० से अधिक प्रजातियां पाई जाती हैं।
जलवायु
करनाल, कुरुक्षेत्र और अंबाला जिलों के कुछ हिस्सों को छोड़कर पूरे राज्य में वर्षा कम और अनियमित है। वर्ष भर में अधिकतम वर्षा २१६ सेमी, जबकि न्यूनतम वर्षा २५ से ३८ सेमी तक रिकॉर्ड की जाती है। जुलाई से सितंबर के महीनों के दौरान लगभग ८० प्रतिशत बारिश होती है, और शेष वर्षा दिसंबर से फरवरी की अवधि के दौरान प्राप्त होती है।
भाषाएं
हिंदी 2020 तक हरियाणा की एकमात्र आधिकारिक भाषा थी और राज्य की अधिकांश आबादी (८७.३१%) द्वारा बोली जाती है। हरियाणा में ७०% ग्रामीण आबादी है जो मुख्य रूप से हिंदी की हरियाणवी बोली बोलती है। हरियाणा में ब्रजभाषा भी लोकप्रिय है, जो पलवल ज़िला और गुरूग्राम ज़िला में प्रमुखता से बोली जाती है। साथ ही साथ अन्य संबंधित बोलियां भी, जैसे बागरी और मेवाती भी बोली जाती हैं।
प्राचीन इतिहास
सिंधु घाटी जितनी पुरानी कई सभ्यताओं के अवशेष सरस्वती नदी के किनारे पाए गए हैं। जिनमे नौरंगाबाद और मिट्टाथल भिवानी में, कुणाल, फतेहाबाद मे, अग्रोहा और राखीगढी़ हिसार में, रूखी रोहतक में और बनवाली फतेहाबाद जिले में प्रमुख है। प्राचीन वैदिक सभ्यता भी सरस्वती नदी के तट के आस पास फली फूली। ऋग्वेद के मंत्रों की रचना भी यहीं हुई है।
राज्य स्थापना
स्वतन्त्रता के बाद सबसे पहले 1948 में हरियाणा राज्य कि अधिकारिक मांग पंजाबी नेता तारा सिंह द्वारा उठाई गई थी। 1 अक्टूबर, 1949 को सच्चर फ़ार्मूला के अंतर्गत पंजाब को दो क्षेत्रों पंजाबी क्षेत्र और हिंदी क्षेत्र में विभाजित कर दिया ,परंतु जनता ने इसे अस्वीकार कर दिया। राज्य के रूप में हरियाणा 1 नवंबर 1966 को पंजाब पुनर्गठन अधिनियम (१९६६) के माध्यम से अस्तित्व में आया था। भारत सरकार ने २३ अप्रैल १९६६ को पंजाब के तत्कालीन राज्य को निवासियों द्वारा बोली जाने वाली भाषाओं के आधार पर विभाजित करने के विचार के बाद हरियाणा के नए राज्य की सीमा निर्धारित करने के लिए न्यायमूर्ति जेसी शाह की अध्यक्षता में शाह आयोग की स्थापना की। आयोग ने ३१ मई १९६६ को अपनी रिपोर्ट दे दी, जिससे हिसार, महेंद्रगढ़, गुरुग्राम, रोहतक और करनाल के तत्कालीन जिलों को हरियाणा के नए राज्य का हिस्सा बन गए। इसके अलावा, संगरूर जिले की जिंद और नरवाना तहसील, और साथ साथ ही नारायणगढ़, अंबाला और जगधरी को भी इसमें शामिल किया जाना था।
आयोग ने यह भी सिफारिश की थी कि खरड़ तहसील, जिसमें पंजाब की राजधानी चंडीगढ़ शामिल थी, को हरियाणा का हिस्सा होना चाहिए। हालांकि, हरियाणा को खरड़ का केवल एक छोटा सा हिस्सा दिया गया था। चंडीगढ़ शहर को केंद्र शासित प्रदेश बनाया गया था, जो कालांतर में पंजाब और हरियाणा दोनों की राजधानी बना।
मण्डल तथा जिले
प्रशासनिक आधार पर हरियाणा को २२ जिलों में विभाजित किया गया है, जो ६ मण्डलों में समूहबद्ध हैं। इन 22 जिलों में ७२ सब-डिवीजन, ९३ तहसील, ५० उप-तहसील, १४० सामुदायिक विकास खंड, १५४ नगर तथा कस्बे, ६,२१२ ग्राम पंचायत और ६,८४१ गांव हैं।
नगर तथा कस्बे
चण्डीगढ़, जो भारत का एक केन्द्र शासित प्रदेश है, हरियाणा की राजधानी है। १ नवंबर, १९६६ को जब पंजाब के हिन्दी-भाषी पूर्वी भाग को काटकर हरियाणा राज्य का गठन किया गया, तो चंडीगढ़ शहर के दोनों के बीच सीमा पर स्थित होने के कारण इसी दोनों राज्यों की संयुक्त राजधानी के रूप में घोषित किया गया और साथ ही संघ शासित क्षेत्र भी घोषित किया गया था। अगस्त १९८५ में तत्कालीन प्रधान मंत्री राजीव गांधी और अकाली दल के संत हरचंद सिंह लोंगोवाल के बीच हुए समझौते के अनुसार, चंडीगढ़ को १९८६ में पंजाब में स्थानांतरित होना तय हुआ था। इसके साथ ही हरियाणा के लिए एक नई राजधानी का सृजन भी होना था, किन्तु कुछ प्रशासनिक कारणों के चलते इस स्थानांतरण में विलंब हुआ। इस विलंब के मुख्य कारणों में दक्षिणी पंजाब के कुछ हिन्दी-भाषी गाँवों को हरियाणा और पश्चिम हरियाणा के पंजाबी-भाषी गाँवों को पंजाब को देने का विवाद था।
साक्षरता
हरियाणा में साक्षरता दर में ऊपर की प्रवृत्ति देखी गई है और २०११ की जनगणना के मुताबिक यह ७६.६४ प्रतिशत है। पुरुषों में साक्षरता डॉ ८५.३८ प्रतिशत है, जबकि महिलाओं में यह ६६.६७ प्रतिशत है। २००१ में हरियाणा की साक्षरता दर ६७.९१ प्रतिशत थी; तब ७८.४९ प्रतिशत पुरुष और ५५.७३ प्रतिशत महिलाएं साक्षर थीं। २०१३ तक, हरियाणा के उच्चतम साक्षरता दर वाले नगर गुरुग्राम (८६.३० प्रतिशत), पंचकुला (८१.९० प्रतिशत) और अम्बाला (८१.७० प्रतिशत) हैं। सबसे कम साक्षर जिला मेवात (54.08)है ।जिलों के संदर्भ में, 2012 तक ७४ प्रतिशत के साथ रेवाड़ी में हरियाणा की उच्चतम साक्षरता दर थी, जो राष्ट्रीय औसत ५९.५ प्रतिशत से अधिक थी: पुरुष साक्षरता ७९ प्रतिशत थी, और महिला ६७ प्रतिशत थी। यहा कुछ किताबों में प्रतिशत 90% दिया गया है
यखीं
यखीं एक कश्मीरी व्यंजन है।
माओरी
माओरी या माओरी लोग न्यूजीलैण्ड में निवास करने वाली एक प्रमुख जनजाति हैं।
बस्तियाँ
ये बस्तिया किसी समय काफी खतरे में थी जब एक सनकी आर्टिस्ट होरियातो गॉर्डोन रोबेली ने इन आदिवासी जनजाति के लोगो को मार कर इनका सर को धड़ से अलग कर अपने साथ ले जाता और उनपर नक्काशी आदि करता।
भोजन
Non vegitarian
वस्त्र
यह जनजातियां जंगली वस्त्र धारण करते थे जैसे एक ऊपर से पतली सी कमीज और नीचे एक फूल आकार चड्डा यही इनकी वस्त्र शैली है।
महाविद्यालय (कॉलेज)
वर्तमान में कॉलेज (लैटिन : कॉलीजियम  (collegium)) शब्द का संयुक्त राज्य अमेरिका में प्रयोग डिग्री प्रदान करने वाले तृतीयक शैक्षणिक संस्थान के लिये किया जाता है एवं अन्य अंग्रेजी भाषी देशों में निजी शैक्षणिक प्रणाली में द्वितीयक या माध्यमिक स्कूल के लिये किया जाता है। अधिक विस्तृत रूप में, यह किसी भी कॉलेज समूह का नाम हो सकता है, उदाहरण के लिए एक निर्वाचन कॉलेज, हथियारों का कॉलेज, कार्डिनलों का कॉलेज. मूलतः इसका तात्पर्य एक नियम के तहत साथ-साथ रह रहे व्यक्तियों के समूह से था (कोण- (con-) = "साथ-साथ" ("together") + लेग- (leg-) = "कानून" ("law") या लेगो (lego) = "मैं चयन करता हूँ" ("I choose")); वास्तव में, कुछ कॉलेज अपने सदस्यों को "फैलो" (fellows) कहते हैं। शब्द का प्रयोग विभिन्न अंग्रेजी भाषी देशों में अलग-अलग है। उदाहरण के लिए अमेरिका एवं आयरलैंड में "कॉलेज " एवं "विश्वविद्यालय " शब्दों को सामान्यतः एक दूसरे के स्थान पर प्रयोग किया जा सकता है, जबकि यूनाइटेड किंगडम, कनाडा, आस्ट्रेलिया एवं अन्य कॉमनवैल्थ देशों में "कॉलेज" शब्द का प्रयोग सामान्यतः स्कूल एवं विश्वविद्यालय स्तर के मध्य के संस्थान के लिये किया जाता है (यद्यपि विश्वविद्यालय के ही भीतर मौजूद स्कूलों को कभी-कभी 'कॉलेज' के रूप में जाना जाता है). फ्रैंच में "कॉलेज" से तात्पर्य दोनों मिडिल स्कूल के 4 वर्ष एवं संस्थानभागिता (Sharing an institution) के सामान्य सिद्धांत से होता है एवं कॉमनवैल्थ देशों में कुछ पुराने निजी प्राथमिक एवं द्वितीयक स्कूल शब्द के इस मायने को बनाये रखते हैं। (उदाहरण के लिये, ऐटन कॉलेज)
इतिहास
कई सभ्यताओं में स्कूल या अकादमी के रूप में शैक्षणिक संस्थान मौजूद रहे हैं। सबसे पहला प्रमाण तीसरी सहस्त्राब्दी ई.पू. में मैसोपोटामिया में मिला है। स्पार्टा में, एक शैक्षणिक संस्थान का नाम 'अगोगे' (Agoge) था। इसकी शुरुआत महिलाओं और पुरुषों दोनों के लिए ७वीं से ६वीं शताब्दी ई.पू. में हुई बतायी जाती है। तीसरी शताब्दी ई.पू. में रोम में भाषण कला स्कूलों के प्रमाण मिलते हैं। प्राचीन चीन में शुयान अकादमी तथा प्राचीन भारत में गुरूकुल स्कूल थे।
स्कूलों और अकादमी से अलग 'कॉलेज' की शुरुआत मध्यकालीन इस्लामी जगत के मदरसा से हुई। मदरसा, कानून और धर्मज्ञान के इस्लामी स्कूल होते थे जो कि सामान्यतः एक मस्जिद से सम्बद्ध होते थे एवं जिनको वक्फ़ नामक धर्मार्थ ट्रस्ट, जिससे ट्रस्ट कानून की शुरुआत हुई, से वित्तीय सहायता प्राप्त होती थी। प्रथम यूरोपीय कॉलेजों के आंतरिक संगठन 'मदरसों' से लिये गये। ये ट्रस्टों द्वारा निधि प्राप्त थे एवं फैलो (शिष्य) तथा स्कॉलर (अध्येता) प्रणाली पर आधारित थे। लैटिन भाषा में फैलो के लिये सोशिअस (Socius) शब्द है जो कि "फैलो" के लिये अरबी भाषा में प्रयोग होने वाले साहिब (Sahib) का प्रत्यक्ष अनुवाद है।
यूनाइटेड किंगडम
यूनाटेड किंगडम में "कॉलेज" शब्द का प्रयोग अत्यंत उदारता के साथ कई तरह के संस्थानों हेतु किया जाता है।
आगे की शिक्षा
सामान्य प्रयोग में, कॉलेज, द्वितीयक स्कूल और विश्वविद्यालय के मध्य एक संस्थान है, चाहे वह सिक्स्थ फॉर्म कॉलेज हो या आगे की शिक्षा और वयस्क शिक्षा हेतु कॉलेज, जिसे सामान्यतः तकनीकी कॉलेज कहते हैं। हाल ही में, हालाँकि, पॉली तकनीकी कॉलेजों के हटने के साथ, यह शब्द कम स्पष्ट हो गया है।
उच्च शिक्षा
विश्वविद्यालय के संबंध में, कॉलेज सामान्यतः विश्वविद्यालय के एक भाग के रूप में होता है, जिसके पास अपने आप में डिग्री प्रदान करने की शक्ति नहीं होती. डिग्री हमेशा विश्वविद्यालय द्वारा प्रदान की जाती है जबकि कॉलेज वे संस्थान या संगठन होते हैं जो छात्रों को डिग्री प्राप्त करने हेतु तैयार करते हैं।
कुछ मामलों में, कॉलेज छात्रों को विश्वविद्यालय की डिग्री प्राप्त करने के लिए तैयार करता है, जिसका कॉलेज एक भाग है (उदाहरण के लिये - लंदन विश्वविद्यालय, कैंब्रिज विश्वविद्यालय इत्यादि के कॉलेज). अन्य मामलों में, कॉलेज स्वतंत्र संस्थान होते हैं जो छात्रों को अन्य विश्वविद्यालयों में एक बाहरी अभ्यर्थी के रूप में बैठने हेतु तैयार करते है या उनके पास उन विश्वविद्यालयों की डिग्री हेतु पाठ्यक्रम संचालित करने का प्राधिकार होता है। (उदाहरण के लिये - कई उच्च शिक्षा कॉलेज एवं विश्वविद्यालय कॉलेज).
संयुक्त राज्य अमेरिका
भिन्न ब्रिटिश शब्दार्थ एवं अपने कई अर्थों के विपरीत अमेरिकन अंग्रेजी में इस शब्द से तात्पर्य उदार कला महाविद्यालय से है जो प्राथमिक रूप से स्नातक पूर्व स्तर पर शिक्षा प्रदान करते हैं। लेकिन इसके अंतर्गत व्यावसायिक, व्यापार संबंधी, अभियांत्रिकी या तकनीकी पाठ्यक्रम संचालित करने वाले स्कूल भी आते हैं। यह शब्द या तो स्नातक अध्ययन रहित स्वसीमित संस्थानों के लिये या एक पूर्ण विश्वविद्यालय के स्नातक पूर्व स्कूल के लिये प्रयोग किया जाता है। (उदाहरण के लिये - जिसमें प्रथक रूप से स्नातक संकाय हो)
लोकप्रिय प्रयोग की दृष्टि से, किसी भी उत्तर माध्यमिक स्नातक पूर्व शिक्षण के लिए "कॉलेज" शब्द प्रचलित है। हाई स्कूल परीक्षा के उपरांत अमेरिकी छात्र "कॉलेज" जाते हैं, इस बात पर ध्यान दिये बगैर कि वह संस्थान विशेष विधिवत रूप से एक कॉलेज है या विश्वविद्यालय; एवं यह शब्द एवं इसके व्युत्पन्न मानक शब्द हैं जो कि अमेरिकन उत्तर माध्यमिक स्नातक पूर्व शिक्षा प्रदान करने वाले संस्थानों एवं उनसे जुड़े अनुभवों को व्यक्त करते हैं। कॉलेज, अपने आकार, डिग्री एवं शिक्षण काल में भिन्न-भिन्न होते हैं। द्वि-वर्षीय कॉलेज, जो कि जूनियर या सामुदायिक कॉलेज के रूप में भी जाने जाते हैं, सामान्यतः एक सह डिग्री प्रदान करते हैं एवं चार वर्षीय कॉलेज सामान्यतः स्नातक डिग्री प्रदान करते हैं। प्रायः, ये पूर्ण रूपेण स्नातक-पूर्व संस्थान हैं यद्यपि इनमें से कुछ सीमित स्नातक स्कूल कार्यक्रम संचालित करते हैं।
अमेरिका में चार वर्षीय संस्थान, जो उदार कला पाठ्यक्रम पर जोर देते हैं, उदार कला कॉलेज के रूप में जाने जाते हैं। इन स्कूलों में स्नातक-पूर्व स्तर पर परंपरागत रूप से लागू विनिर्देश होते हैं यद्यपि इन संस्थानों में आधुनिक अनुसंधान कार्य भी हो सकते हैं।
जबकि संयुक्त राष्ट्र अमेरिका में कोई राष्ट्रीय मानक नहीं है, "विश्वविद्यालय" शब्द से तात्पर्य ऐसे संस्थान से है जो स्नातक-पूर्व एवं स्नातक शिक्षा प्रदान करते हैं। एक विश्वविद्यालय में विशेष रूप से उदार कला पाठ्यक्रम की शिक्षा प्रदान करने हेतु एवं अंततः स्नातक डिग्री प्रदान करने हेतु एक केन्द्रीय एवं सबसे बड़ा आंतरिक प्रभाग होता है। स्नातक स्तर पर शिक्षण कक्षायें एवं अनुसंधान कार्य में संलग्नता वाले एक या अधिक स्नातक स्कूल होना ही विश्वविद्यालय की विशेषता होती है। प्रायः इन्हें स्कूल ऑफ लॉ या स्कूल ऑफ मेडिसन कहा जायेगा. (लेकिन इन्हें कॉलेज ऑफ लॉ या फैकल्टी ऑफ लॉ इत्यादि भी कहा जा सकता है).
दूसरी ओर, सार्वजनिक एवं निजी विश्वविद्यालय मुख्य रूप से अधिक अनुसंधान उन्मुख संस्थान हैं जो स्नातक-पूर्व एवं स्नातक स्तरीय छात्रों को शिक्षा प्रदान करते हैं। स्नातक कार्यक्रम एमबीए (MBA) एवं एमएफए (MFA) सहित कला परास्नातक तथा कई परास्नातक डिग्रीयां प्रदान कर सकते हैं। संयुक्त राज्य अमेरिका में डॉक्टरेट सर्वोच्च शैक्षणिक डिग्री है, एंव पीएच.डी. कई क्षेत्रों में प्रदान की जाती हैं। चिकित्सा (मेडकल) स्कूल एमडी (MD) या डीओ (DO) प्रदान करते हैं जबकि लॉ स्कूल जेडी (JD) डिग्री प्रदान करते हैं। किस हद तक स्नातक कार्यक्रम स्नातक पूर्व अध्ययन के साथ एकीकृत होंगे, यह विश्वविद्यालय एवं कार्यक्रम पर निर्भर करता है। इन संस्थानों में सामान्यतः छात्र संख्या अधिक होती है। कुछ बड़े स्कूलों में स्नातक पूर्व स्तर पर प्रारंभिक सेमिनार कक्षाओं का आकार सैकड़ों में हो सकता है। उदार कला कॉलेजों की तुलना में छात्रों एवं पूर्ण कालिक संकाय सदस्यों के मध्य अंतः क्रिया सीमित हो सकती है एवं बड़ी संख्या में स्नातक छात्रों टी.ए. (TA) द्वारा स्नातक पूर्व कक्षाओं में अध्यापन कार्य किया जा सकता है।
डार्ट माउथ कॉलेज तथा कॉलेज ऑफ विलियम्स एंड मैरी जैसी संस्थाओं ने ऐतिहासिक कारणों अथवा स्नातक स्तर तक ध्यान केन्द्रित करने के कारण अपने नामों में "कॉलेज" शब्द को बरकरार रखा है, यद्यपि वे उच्चतर डिग्रियाँ भी प्रदान करते हैं। तथा बहुत सारे कॉलेज पीएच.डी. उन्मुख पूर्ण पाठ्यक्रम के बगैर कला में स्नातकोत्तर डिग्री प्रदान कर सकते हैं।
शब्द का प्रयोग राज्यों के मध्य अलग-अलग हो सकता है, प्रत्येक अपने स्वयं के संस्थान संचालित करता है तथा निजी संस्थानों को अनुज्ञा देता है। उदाहरण के लिये 1996 में, जार्जिया ने अपने सभी चार वर्षीय संस्थानों को पूर्व में नामित "कॉलेज" से "विश्वविद्यालयों" में तथा सभी व्यावसायिक प्रौद्योगिकी स्कूलों को तकनीकी कॉलेजों में परिवर्तित कर दिया। (पूर्व में अच्छी तरह से स्थापित जार्जिया इंस्टीट्यूट ऑफ टेक्नोलॉजी जैसे ऐतिहासिक अपवाद के अलावा केवल चार वर्षीय शोध संस्थानों को ही "विश्वविद्यालय" कहा जाता था). अन्य राज्यों ने व्यक्तिगत कॉलेजों के नाम बदले, कई ने टीचर्स कॉलेज के नाम से अथवा व्यावसायिक स्कूल के नाम से शुरू किया (जैसे कि A&M कृषि तथा यांत्रिकी स्कूल) जो की पूर्ण रूपेण राज्य विश्वविद्यालय के रूप में परिणित हुआ।
कॉलेज शब्द भी, जैसे कि यूनाइटेड किंगडम में है, बड़े विश्वविद्यालय के अर्ध स्वायत्त घटक के लिये प्रयोग किया जाता है परंतु सामान्यतः आवासीय के बजाय शैक्षणिक लाइनों में संगठित है। उदाहरण के लिये, कई संस्थानों में विश्वविद्यालय के पूर्व स्नातक भाग को संक्षिप्त रूप से कॉलेज सन्दर्भित किया जाता है (जैसे कि कॉलेज ऑफ द यूनिवर्सिटी ऑफ शिकागो, हार्वर्ड कॉलेज, हार्वर्ड अथवा कोलंबिया में कोलंबिया कॉलेज) जबकि अन्य जगह प्रत्येक संकाय को एक "कॉलेज" कहा जा सकता है ("कॉलेज ऑफ इंजीनियरिंग", "कॉलेज ऑफ नर्सिंग" इत्यादि). ऐतिहासिक कारणों से अन्य नाम भी विद्यमान हैं, उदाहरण के लिये, ड्यूक यूनिवर्सिटी, जिसे कि 1920 तक ट्रिनिटी कॉलेज कहा जाता था, अभी भी इसके मुख्य स्नातक पूर्व उपभाग को ट्रिनिटी कॉलेज ऑफ आर्ट्स एंड साइंस कहा जाता है। प्रिन्सटॉन, राईस तथा येल जैसे कुछ अमेरिकन विश्वविद्यालय में ऑक्सफोर्ड अथवा कैम्ब्रिज की तर्ज पर आवासीय कॉलेज हैं परंतु नाम स्पष्ट रूप से ब्रिटिश प्रणाली को श्रृद्धांजली देते हुये अपनाया गया था। ऑक्सफोर्ड कॉलेजों के विपरीत, ये आवासीय कॉलेज स्वायत कानूनी संस्थाऐं नहीं हैं तथा कक्ष, आवास एवं सामाजिक जीवन में विशेष रूप से संलिप्त रहने के कारण वे शैक्षणिक कार्य में अधिक लिप्त नहीं हैं। मिशीगन विश्वविद्यालय, कैलीफोर्निया विश्वविद्यालय, सेन डियागो तथा केलिफोर्निया विश्वविद्यालय, सान्ताक्रुज में, यद्यपि, आवासीय कॉलेजों में प्रत्येक अपने स्वयं के केन्द्रीय लिखित पाठ्यक्रम पढ़ाता है तथा स्नातक आवश्यकताओं के लिये उनके अपने तुलनात्मक सेट हैं।
यू.एस. (U.S.) प्रयोग का उद्गम
यूनाइटेड स्टेट्स में उच्च शिक्षा के प्रथम संस्थाओं के संस्थापक ऑक्सफोर्ड विश्वविद्यालय तथा केम्ब्रिज विश्वविद्यालय के स्नातक थे। उनके द्वारा स्थापित छोटी संस्थाऐं उनको विश्वविद्यालय जैसी कभी नहीं दिखती, वे बहुत छोटी थीं तथा चिकित्सा तथा धर्म शास्त्र में उच्च डिग्रियाँ प्रदान नहीं करती थीं। इसके अतिरिक्त, उनमें कई छोटे कॉलेज निहित नहीं थे। इसके स्थान पर नये संस्थान ऑक्सफोर्ड एवं कैंब्रिज कॉलेजों की तरह प्रतीत हुए. ये संस्थान छोटे समुदायों, आवासन एवं आवासीय शिक्षकों द्वारा अपने छात्रों को निर्देश हेतु अभ्यस्त थे (जैसा कि यूनाइटेड किंगडम में, उपरोक्त). जब प्रथम विद्यार्थी स्नातक होने में आये, इन "कॉलेजों" ने सामान्यतः प्राधिकार के साथ स्वयं डिग्रियाँ प्रदान करने का अधिकार प्राप्त कर लिया - उदाहरण के लिये, कॉलेज ऑफ विलियम्स एंड मैरी के पास डिग्रियाँ प्रदान करने की अनुमति के लिये ब्रिटिश राजा का रॉयल चार्टर है जबकि डार्टमाउथ कॉलेज के पास ग्रेट ब्रिटेन राजतंत्र में सामान्यतः किसी भी विश्वविद्यालय अथवा अन्य किसी कॉलेज के समान डिग्रियाँ प्रदान करने की अनुमति का चार्टर है।
यू.एस. (U.S.) व्यवहार में शब्द "कॉलेज" केवल विशिष्ट प्रकार के स्कूल को ही अभिव्यक्त नहीं करता परंतु ऐतिहासिक रूप से उच्च शिक्षा के सामान्य विचार के सन्दर्भ में प्रयोग किया जाता है, जबकि स्कूल को स्पष्ट करना जरूरी न हो, जैसे कि "कॉलेज जा रहा हूँ" अथवा बैंक द्वारा प्रदत्त "कॉलेज बचत खाते" आदि में.
मोरिल लैन्ड-ग्रान्ट अधिनियम
निजी कॉलेजों तथा विश्वविद्यालयों के अतिरिक्त, यू.एस. (U.S.) में शासकीय अनुदान प्राप्त सार्वजनिक विश्वविद्यालय की भी प्रणाली है, इसके अलावा कई मामलों में राज्य कॉलेज के रूप में भी जाना जाता है। विशेष रूप से उत्पादन तथा ब्रिकी में प्रशिक्षण एंव छात्रवृत्ति प्रदान करके कृषि प्रणालियों में सुधार हेतु तथा कृषि, गृह अर्थशास्त्र, यांत्रिकी कला तथा समय पर व्यावहारिक दिखने वाले अन्य व्यवसायों में शिक्षण प्रदान करने के लिये देश के नागरिकों के लिये उच्च शिक्षा तक आसान पहुँच बनाने के उद्देश्य से मोरिल लेन्ड-ग्रान्ट कॉलेजेस एक्ट के अंतर्गत कई स्टेट कॉलेज स्थापित किए गए।
1860 में, जब यह कानून स्थापित हुआ था, पूर्वी तट पर मूल कॉलेज, प्रमुख रूप से आयवी लीग तथा कई धर्म आधारित कॉलेज, ही उच्च शिक्षा प्राप्त करने हेतु उपलब्ध थे तथा बहुधा धनाढ्य वर्ग के बच्चों तक सीमित थे। सामान्य जनमानस के लिए व्यावहारिक उच्च शिक्षा उपलब्ध कराने के लिए एक आंदोलन हुआ, चूंकि "....कई राजनेताओं तथा शिक्षाविदों ने यह चाहा कि अमेरिका के सभी युवकों के लिए किसी न किसी प्रकार की आधुनिक शिक्षा संभव हो सके". 1862 में, कांग्रेस ने एक उपाय पास किया जिससे"......नये पश्चिमी राज्यों को नागरिकों के लिए कॉलेज स्थापित करना संभव हो सका". अमेरिकी नागरिक युद्ध के दौरान संघ के साथ रहने वाले सभी राज्यों को अनुमति देने के लिए इसका विस्तार किया गया तथा परिणामस्वरूप सभी राज्यों को ऐसी संस्थाऐं स्थापित करने की अनुमति मिली।
मोरिल एक्ट के अंतर्गत स्थापित अधिकतर कॉलेज अब पूर्ण विश्वविद्यालय बन गये हैं। उनमें से कुछ विश्व में अत्यंत प्रतिष्ठित हैं।
अंग्रेजी भाषी विश्व के अन्य देश
ब्रिटिश साम्राज्य में उनके उद्गम से प्रभावित होकर, संपर्क से तथा कई बार यू.एस. (U.S.) शैक्षणिक जगत की नकल करके, तथा आधुनिक अमेरिकन पॉप संस्कृति के द्वारा भी, अंग्रेजी भाषी शेष विश्व के देश अमेरिकी एवं ब्रिटिश अभ्यासों के मिश्रण को अपनाते हुये प्रतीत होते हैं।
राज्य अथवा राज्य क्षेत्र द्वारा माध्यमिक शिक्षा में प्रयोग
तस्मानिया तथा आस्ट्रेलियाई राजधानी क्षेत्र में, "कॉलेज" शब्द हाई स्कूल (कक्षा 11 तथा 12) के अंतिम दो वर्षों एंव जो संस्थाऐं यह प्रदान करती हैं, के सन्दर्भ में प्रयोग किया जाता है। इस सन्दर्भ में, "कॉलेज" एक तंत्र है जो हाई स्कूल के अन्य वर्षों से स्वतंत्र है। यहां पर, यह अभिव्यक्ति मेट्रिकुलेशन कॉलेज का छोटा संस्करण है।
विक्टोरिया राज्य में, माध्यमिक शिक्षा प्रदान करने वाले अधिकतर सार्वजनिक स्कूल माध्यमिक कॉलेज के रूप में जाने जाते हैं, जबकि विक्टोरिया के अधिकतर लोग अभी भी शिक्षा के इस स्तर को "हाई स्कूल" के सन्दर्भ में देखते हैं।
न्यू साउथ वेल्स में, कुछ हाई स्कूल, विशेषतः विलय के परिणामस्वरूप बने बहु-परिसर स्कूल, "माध्यमिक कॉलेज" के नाम से जाने जाते हैं।
क्वीन्सलैंड में, कॉलेज शब्द को कुछ निजी माध्यमिक संस्थानों द्वारा प्रयोग किया जाता है, हालांकि, कुछ नये स्कूल जो प्राथमिक तथा हाई स्कूल के विद्यार्थियों को स्वीकार करते हैं, "स्टेट कॉलेज" कहलाते हैं, जबकि वे स्कूल जो केवल माध्यमिक शिक्षा प्रदान करते हैं, "स्टेट हाईस्कूल" कहलाते हैं।
कनाडा
कनाडा में, "कॉलेज" शब्द, सामान्यतः सामुदायिक कॉलेज अथवा एक तकनीकी, एप्लाइड कला अथवा एप्लाइड विज्ञान स्कूल के सन्दर्भ में प्रयोग किया जाता है। यह उत्तर माध्यमिक संस्थाऐं हैं जो प्रमाण पत्र, डिप्लोमा, सह डिग्रियाँ तथा स्नातक उपाधि प्रदान करती हैं। क्यूबेक में शब्द यदाकदा ही प्रयोग किया जाता है, उसके समकक्ष CEGEP है (College d'enseignement général et professionnel यानि "सामान्य तथा पेशेवर शिक्षा का कॉलेज"), क्यूबेक शिक्षा प्रणाली के लिये विशिष्ट उत्तर माध्यमिक शिक्षा का एक प्रकार है, जो कि विश्वविद्यालय तक जारी रखने के लिये अथवा व्यापार सीखने के लिए आवश्यक है (जब तक कि कोई "परिपक्व" विद्यार्थी के रूप में आवेदन करता है, यानि वह 21 साल की उम्र से अधिक है, तथा शिक्षा प्रणाली से कम से कम 02 वर्ष से बाहर है). ओन्टारियो, ब्रिटिश कोलंबिया तथा अलबर्टा में ऐसी भी संस्थाऐं हैं जो नामित विश्वविद्यालय कॉलेज है, चूंकि वे केवल स्नातक पूर्व उपाधियां प्रदान करती हैं। यह विश्वविद्यालयों, जहां पर पूर्व-स्नातक तथा स्नातक दोनों ही कार्यक्रम होते हैं तथा वे जहां पर यह नहीं होते, में अंतर करने के लिये है। संयुक्त राज्य अमेरिका में प्रयोग के विपरीत, कनाडा में "कॉलेज" तथा "विश्वविद्यालय" में कठोर भिन्नता है। बातचीत में, कोई भी विशिष्ट रूप से कहेगा कि "वे विश्वविद्यालय जा रहे हैं" (उदाहरण के लिये विश्वविद्यालय में तीन वर्षीय अथवा चार वर्षीय उपाधि के लिए पढ़ रहे हैं) अथवा "वे कॉलेज जा रहे हैं" (तकनीकी अथवा कैरियर कॉलेज का सुझाव देते हुए).
द रॉयल मिलिटरी कॉलेज ऑफ कनाडा, जो कि एक पूर्णतः उपाधि देने वाला विश्वविद्यालय है, न तो स्वयं देश के शेष भाग में प्रयोग किए जाने वाले नामों की परंपरा को अपनाता है और न ही उसका सिस्टर-स्कूल, रॉयल मिलिटरी कॉलेज, सेंट-जीन अथवा अब बंद हो चुका रॉयल रोड्स मिलिटरी कॉलेज.
ऐसे भी विश्वविद्यालय हैं जिन्हें कला कॉलेज के रूप में उल्लिखित किया जाता है जो कि बीएफए, बीडीइएस, एमएफए (MFA), एमडीईएस की शैक्षणिक उपाधियां तथा कई बार सहयोगी पीएचडी उपाधियां देने के लिए समर्थ हैं। उनमें से कुछ के नाम में, "विश्वविद्यालय" शब्द लगा है (नोवा स्कोटियां कॉलेज ऑफ आर्ट डिजाइन यूनीवर्सिटी तथा एमिली कार यूनीवर्सिटी ऑफ आर्ट एंड डिजाइन) एंव अन्य में नहीं (ओन्टारियो कॉलेज ऑफ आर्ट एंड डिजाइन).
कई कनाडियन शहरों में सरकार संचालित माध्यमिक स्कूलों को "कॉलेजिएट" अथवा "कॉलेजिएट इंस्टीट्यूट" (सी.आय. (C.I.)) कहलाते हैं, जो कि "कॉलेज" शब्द का जटिल रूप है जो कि सामान्य उत्तर माध्यमिक संकेतार्थ बचाता है। इसका कारण यह है कि ये माध्यमिक स्कूल व्यावसायिक विषयों एवं सक्षमता स्तर के स्थान पर परंपरागत रूप से अकादमिक शिक्षा पर ध्यान केन्द्रित करते हैं (उदाहरण के लिये कॉलिजिएट ने लैटिन पाठ्यक्रम जबकि व्यावसायिक स्कूल ने तकनीकी पाठ्यक्रम प्रदान किया). लेकिन फिर भी टोरेंटो में कुछ निजी माध्यमिक स्कूल (जैसे कि अपर कनाडा कॉलेज) अपने नामों में "कॉलेज" शब्द का प्रयोग चुनते हैं। देश में किसी और जगह कुछ माध्यमिक स्कूल, विशेष रूप से जो पृथक स्कूल प्रणाली में हैं, भी अपने नामों में "कॉलेज" अथवा "कॉलेजियेट" शब्द का प्रयोग कर सकते हैं।
प्राचीनतम पेशेवर संघों में से कुछ संघ ब्रिटिश अर्थ में अपने नाम में "कॉलेज" शब्द का प्रयोग करते हैं, जैसे कि, रॉयल कॉलेज ऑफ फिजिशियंस एंड सर्जन्स ऑफ कनाडा.
नए ऑनलाइन तथा दूरस्थ शिक्षा (ई-लर्निंग) ब्रिटिश अर्थ में अपने नाम में "कॉलेज" का प्रयोग करते हैं, जैसे कि कनाडा कैपस्टोन कॉलेज.
आयरलैंड
आयरलैंड गणतंत्र में "कॉलेज" शब्द सामान्यतः तृतीयक शिक्षा के एक संस्थान तक सीमित है, परंतु इस क्षेत्र में यह शब्द अधिक जातिगत है। विश्वविद्यालय विद्यार्थी प्रायः कहते हैं कि वे कॉलेज जाते हैं, न कि विश्वविद्यालय, क्योंकि कॉलेज शब्द व्यापक समाज में अधिक लोकप्रिय है। संभवतः इसका कारण यह है कि 1989 तक किसी भी विश्वविद्यालय ने प्रत्यक्ष रूप से शिक्षण तथा शोध प्रदान नहीं किए। इसके स्थान पर, नेशनल यूनिवर्सिटी ऑफ आयरलैंड तथा डबलिन विश्वविद्यालय अथवा कम से कम कठोर कानूनी शब्दों के मामले में इसे विश्वविद्यालय के घटक कॉलेजों द्वारा प्रदान किया गया। ऐसे कई माध्यमिक शिक्षा संस्थान हैं जो "कॉलेज" शब्द का प्रयोग करते हैं। पूर्व में तकनीकी कॉलेज के रूप में पहचाने जाने वाले कई माध्यमिक स्कूलों को सामुदायिक कॉलेज के रूप में पुनः नामित किया गया। अमेरिकन सामुदायिक कॉलेज के विपरीत यह माध्यमिक संस्थान है।
राज्य का एकमात्र प्राचीन विश्वविद्यालय, डबलिन विश्वविद्यालय मूलतः अपने उद्भव तथा नजरिये में अभी तक वास्तव में अंग्रेजी है। एलिजाबेथ प्रथम के शासन के दौरान बनाया गया यह विश्वविद्यालय कैम्ब्रिज तथा ऑक्सफोर्ड विश्वविद्यालयों की तर्ज पर बना है। हालांकि, केवल एक ही घटक कॉलेज अभी तक स्थापित किया था, इसलिए ट्रिनटी कॉलेज, डबलिन की स्थिति आज विलक्षण है। एक समय, डबलिन प्रौद्योगिकी संस्थान की उपाधियां भी विश्वविद्यालय द्वारा प्रदान की जाती थीं। यद्यपि, उपाधियां प्रदान करने का अधिकार अब इस संस्थान के पास है तथा पूर्ण विश्वविद्यालय का दर्जा प्राप्त करने के लिए आवेदन करने पर विचार चल रहा है।